Šiaurinės Moldavijos dekoruotos bažnyčios
Šiaurinės Moldavijos dekoruotos bažnyčios – stačiatikių bažnyčių grupė šiaurės rytų Rumunijoje, Moldavijos regione, Sučavos apskrityje. Šios bažnyčios pastatytos XVI–XVII a. ir pasižymi tiek unikalia architektūra, tiek gausia sakraliąja sienų tapyba. Freskomis dekoruoti ne tik pastatų interjerai, bet ir išorinės sienos. Statiniai masyvūs, pritaikyti gynybinėms reikmėms, apvaliais stogais. Šiaurinės Moldavijos dekoruotos bažnyčios 1993 m. įtrauktos į UNESCO pasaulio paveldo sąrašą. 2010 m. objektas papildytas Sučevicos vienuolyno bažnyčia.